เพชร ดาราฉาย

เพชร ดาราฉาย หรือชื่อจริงว่า รอซีดี ดาราฉาย เป็นนักแสดงตลกชาวไทย

 ประวัติ 
เพชร ดาราฉาย มีชื่อจริงว่า รอซีดี ดาราฉาย มีบิดาชื่อประดิษฐ์ (หรือ อาซีส ดาราฉาย) และมารดาชื่อแม๊ะ เกิดเมื่อปี พ.ศ. 2481 ที่ย่านอ่อนนุช ละแวกหัวป่า จังหวัดพระนคร (กรุงเทพมหานคร) เกิดในครอบครัวมุสลิม บิดาของเขามีพี่น้องถึงแปดคน แต่บิดาของเขาเป็นคนเดียวที่ไม่มีบ้านเป็นของตัวเองต้องอาศัยบ้านของพี่น้องและเพื่อนอยู่ แต่เพราะความที่บิดาเป็นคนสนุกสนานทำให้ไปอยู่บ้านเพื่อนได้ทุกคน มารดาของเขาได้เสียชีวิตไปขณะที่เขาอายุได้ห้าปีขณะกำลังคลอดบุตร แม้น้องชายมีชีวิตรอดแต่มารดาได้เสียชีวิตไปจึงไม่ได้รับความอบอุ่น

ในวัยเด็กฐานะยากจนมาก ด้วยความที่บิดาเป็นชาวนาและมีอาชีพซื้อขายควายทำให้บิดาไม่มีเวลาเลี้ยงดู เพราะต้องไปซื้อควายตามต่างจังหวัด ตัวเขาเองนั้นก็ต้องอาศัยตามบ้านเพื่อนบิดา โดยไม่ได้มีโอกาสเรียนหนังสือเลย ทำงานทำนาโดยไม่มีเงิน โดยหนึ่งปีได้โสร่งผืน เสื้อผืน หมวกใบเพราะถือว่าเป็นค่าตอบแทนที่ให้กินและให้อยู่ ภายหลังได้ออกมาทำงานเป็นกระเป๋าเรือเมล์และขัดรองเท้าก่อนจะมาทำงานขุดท่อคลองประปาได้ค่าแรงวันละ 4.50 บาทแต่มีปัญหาเพราะโดนหัวหน้าโก่งค่าตัวจนเคยทิ่มหัวหน้าด้วยพลั่วจนต้องขึ้นโรงพักทำให้ถูกไล่ออก ทำให้มาทำอาชีพช่างตัดผมโดยที่ตนไม่มีความรู้พื้นฐานเรื่องตัดผมเลยแต่เพราะความที่ตนเป็นคนใจกล้าด้วยการไปขอตัดผมตามบ้านและเคยได้ตัดผมประจำร้านแต่ถูกไล่ออกเพราะไปตัดผมลูกค้าแหว่ง

ด้วยความที่ตัวเองเป็นคนชอบร้องเพลงเลยได้ไปทำงานวงดนตรีคาลิปโซ่ได้เป็นนักร้องประจำวงและทำงานแบกของซึ่งตนไม่ชอบงานแบกของ จึงเข้าสู่วงการตลกด้วยการอยู่กับวงดนตรี ศรีสละ ทองธารา / ไวพจน์ เพชรสุพรรณ โดยมาดังสุดกับวงเพลิน พรหมแดนโดยเป็นตลกตามวงและอยู่มาถึง 16 ปีก่อนจะไปเข้าสู่ตลกคาเฟ่

โดยช่วงแรกเคยอยู่คณะ เด๋อดู๋ดี๋ (เด่น ดอกประดู่ เด๋อ ดอกสะเดา ดี๋ ดอกมะดัน) และต่อมาอยู่คณะสี่ดอกจิก และคณะเทพ โพธิ์งาม (เทพเพชรธงจิ๋ม) และได้ย้ายมาอยู่กับ จุ๋มจิ๋ม เข็มเล็ก คณะซูเปอร์โจ๊ก จนมีชื่อเสียงโด่งดังในขณะนั้น 

เพชรได้ขึ้นชื้อว่าเป็นตลกไทยคนแรก ๆ ที่นับถือศาสนาอิสลามและเป็นคนเคร่งครัดมาก ซึ่งถือว่าเป็นผู้ที่เปิดทางให้คนที่เป็นมุสลิมมากมาย ได้ก้าวเข้ามาโลดแล่นในวงการตลกของเมืองไทย

 ชีวิตส่วนตัว 
เพชรได้สมรสกับ สินีนาฎ ดาราฉาย มีบุตรด้วยกันสองคน เป็นลูกชายและลูกสาว ชื่อ ธวัชชัย และ แคทรียา

 บั้นปลายชีวิต 
เพชรในวัยชรา ได้ออกจากวงการตลก เข้าสู่วงการศาสนา ด้วยการออกงานอีเวนต์ คู่กับ อนัส ดาราฉาย บ้าง เพื่อเล่าประสบการณ์ชีวิตให้คนรุ่นหลัง เตือนคนรุ่นหลังในการใช้ชีวิต และการเข้าสู่อิสลาม 

ในช่วงเดือนพฤศจิกายน 2560 ลูกสาวของเพชร ดาราฉาย ได้ออกมาพูดว่าบิดานั้นป่วยเป็นมะเร็งลำไส้ระยะสุดท้าย เนื่องจากเชื้อมะเร็งได้ลุกลามมายังตับ แพร่กระจายไปทั่วท้อง และไม่สามารถช่วยเหลือตัวเองได้ ญาติตัดสินใจให้กลับมารักษาตัวต่อที่บ้าน

เพชรเสียชีวิตในวันที่ 2 ธันวาคม 2560 ในวัย 79 ปี ที่บ้านพักย่านอ่อนนุช โดยครอบครัวจัดพิธีกรรมทางศาสนาที่มัสนิดนูรุ้ลอิบาดะห์ ก่อนจะมีพิธีฝังศพในวันที่ 3 ธันวาคม โดยในงานมีศิลปินตลกหลายคนมาแสดงความไว้อาลัยอีกด้วย

 สมาชิกในคณะ 
ชาลี ดาราฉาย (ชาลี ดอกกระโดน) (ปัจจุบันเสียชีวิตแล้ว)

นก เชิญยิ้ม

ผู้ใหญ่คำเกิ่ง

ต้อย ดาราฉาย (ชูแว๊บ สกอร์เปี่ยน) (ปัจจุบันเสียชีวิตแล้ว)

ศักดิ์ ดาราฉาย (โป๊งเหน่ง เชิญยิ้ม) (ปัจจุบันเสียชวิตแล้ว)

บ๊อบ สกอร์เปี่ยน

ยาว อยุธยา

 คอนเสิร์ต 

 คอนเสิร์ต โชว์ป๋า พูดจา ภาษาเทพ (18 ตุลาคม 2552)
 คอนเสิร์ต ลูกทุ่งจ๋ามหาสนุก (21 - 22 เมษายน 2555)

 ผลงานละคร 

 หัวใจไกลปืนเที่ยง (ช่อง 7) (2545) รับบท จ่าแหลม
 ลูกสาวกำนัน (ช่อง 7) (2541)
 12 ราศี (ช่อง 3) (2535)

 ซิตคอม 

 ระเบิดเถิดเทิง ตอน ผีร้านเจ๊หม่ำ (ช่อง 5) (2545)
 ระเบิดเถิดเทิง ตอน โอทอป (ช่อง 5) (2547)
 โคกคูนตระกูลไข่ ตอน รักเจ็บเจ็บ (ช่อง 5) (2549)

 ผลงานภาพยนตร์ 

 ไอ้สากเหล็ก (2520) รับบท ตุ้งคิ้ง
 คนละทาง (2520)
 แก่นกลาสี (2524) รับบท จวน นครจันทร์
 แก้วกาหลง (2524)
 ซูเปอร์เก๋าส์ (2524) รับบท ชาตี๋
 ผู้ใหญ่อ้วน กำนันผอม (2524)
 ยิ้มหน่อย...จ้า! (2524)
 กูละเบื่อส์ (2524)
 แต่งกับงาน (2525)
 หนูอยากเป็นทหาร (2525) รับบท ทหาร
 ไอ้ทุยลุยกรุง (2526) รับบท ไอ้เทพ
 กุนซืออ้วน (2526)
 เขี้ยวฉลาม (2527)
 7 ทโมน (2527)
 สารวัตรต๊อก (2527) รับบท ชาวต่างประเทศ
 ไอ้หนุ่มรถอีแต๋น (2527) รับบท จ่าตำรวจ
 เด็กปั๊ม (2527)
 น.ส.ลูกหว้า (2527)
 ลูกสาวป้าแช่ม (2528) รับบท เฉี่ยว
 นักร้องพ่อลูกอ่อน (2528) รับบท เพชร
 ปลัดเพชรบ่อพลอย (2528) รับบท ผู้บงการ
 เจ้าแม่ตะเคียนทอง (2528)
 ข้ามากับดวง (2528) รับบท ศักดิ์
 นักรบ 3 สลึง (2528) รับบท เพชร
 สามล้อซี 5 (2528) รับบท ไอ้เขียว
 มือปืนคนใหม่ (2529) รับบท ลูกชาย 2 คน
 เกมส์มหาโชค (2529) รับบท เศรษฐี
 เหมือนฟ้ายังมีเชียน (2529) รับบท หมอเชษฐ์ ดาราฉาย
 มือปราบทมิฬ (2529) รับบท เพชร
 วอนเพลงฝากรัก (2530) รับบท เพชร
 นักรบพบรัก (2530) รับบท เพชร
 หัวละแสน (2530) รับบท จ่าเทพ
 อีเสือปืนกล (2530)
 เพลงรักเพลงปืน (2530) รับบท ไอ้ตุ๊ด
 ภูตเสน่หา (2530) รับบท เพื่อนของฉัตร (คนที่อยู่ในซาอุ)
 เมียคนใหม่ (2530) รับบท แห้ว
 เศรษฐีเงินผ่อน (2531) รับบท เนื้อหอม
 สวยเหี้ยม (2531) รับบท แม้น
 7 สาวดินระเบิด (2532) รับบท จ่าโด่ง
 บ้าแล้วต้องฆ่า (2533) รับบท กำพล
 หนุก (2533) รับบท เจ้าของหนังสือพิมพ์อยู่ในพาร์ค
 พยัคฆ์ภูผา (2534) รับบท พ่อของทิพย์
 มนต์รักนักเพลง (2534) รับบท วิง
 เท่ส้มอ๋อง (2535) รับบท ทีมของเขา
 อีสาวอก 3 ศอก (2537) รับบท ไอ้เพชร
 เพลงรักพิณ แคน ซอ (2537) รับบท จอห์น
 ลำซิ่งนักเลงปืน (2537) รับบท ลอรี่
 ผีไม่มีหลุม (2538) รับบท อาจารย์คาถา
 มนต์รักเพลงลูกทุ่ง (2538) รับบท ชัชนา
 คู่รักคู่กรรม (2538) รับบท ไอ้หยอย
 ฟ้าส่งเธอมาใหญ่ (2539)
 เพลงรักข้ามคลอง 2 (2539)
 ผีหัวขาด (2545) รับบท ปลัดอำเภอ
 ดึก ดำ ดึ๋ย (2546) (รับเชิญ)
 สยิว (2546) รับบท ขจร
 หลบผีผีไม่หลบ (2546) รับบท ตาเพชร
 พยัคฆ์ร้ายส่ายหน้า (2548) รับบท ผู้อำนวยการโรงพยาบาล
 แสบสนิทศิษย์ส่ายหน้า (2549)
 โปงลาง สะดิ้ง ลำซิ่งส่ายหน้า (2550) รับบท เฮียสมศักดิ์
 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2550) รับบท DOOR MAN
 หลวงพี่เท่ง ๒ รุ่นฮาร่ำรวย (2551) รับบท บังเพชร
 โหดหน้าเหี่ยว 966 (2552)
 หลวงพี่กับผีขนุน (2552) รับบท ผู้ใหญ่สิน
 แม่นาค 3D (2555)

 มิวสิกวิดีโอ 
 พระราชบิดา (2559) เพลงถวายความอาลัยพระบาทสมเด็จพระปรมินทรมหาภูมิพลอดุลยเดช

 อ้างอิง 

หมวดหมู่:บุคคลจากกรุงเทพมหานคร
หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:เสียชีวิตจากโรคปอด
หมวดหมู่:เสียชีวิตจากโรคตับอ่อน
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักแสดงตลกไทย